पति से अलग करवा कर लिवइन में रखकर किया शोषण, फिर शादी से कर दिया मना
mp03.in संवाददाता भोपाल
करीब डेढ़ साल पहले मुलाकात के बाद युवक ने युवती से नजदीकियां बढ़ाई। फिर शादी का झांसा देकर पति से अलग करवा कर लिवइन रिलेशन में रखकर शारीरिक शोषण किया। जब पीड़िता ने शादी के लिए दबाव डाला तो शादी करने से मना कर दिया। साथ ही उसने मारपीट भी की। बुधवार महिला ने थाने जाकर मामले की शिकायत कर दी। पुलिस ने बलात्कार का प्रकरण दर्ज कर जांच शुरू कर दी है।
कमला नगर पुलिस के अनुसार मूलत: सीहोर निवासी 27 वर्षीय महिला अपने पति के साथ रहती थी। करीब डेढ़ साल पहले उसकी दोस्ती गौरव सिंह भदौरिया से हो गई, जोकि प्राइवेट नौकरी करता है। दोनों के बीच की दोस्ती जब नजदीकी संबंध बन गए तो गौरव ने महिला को शादी करने का झांसा दिया तथा उसे पति से अलग होने के लिए राजी कर लिया। भोपाल आने के बाद दोनों वैशाली नगर में लिव-इन रिलेशन में रहने लगे। इस दौरान गौरव उसका शारीरिक शोषण करने लगा। वह उसे घुमाने के लिए गोवा भी ले गया। यहां पर भी उसने महिला के साथ शारीरिक संबंध बनाए। जब भी महिला शादी की बात कहती तो वह बात को टाल देता था। पिदले दिनों जब महिला ने शादी के लिए दबाव डाला तो उसने शादी से इंकार करते हुए मारपीट भी कर दी। बुधवार महिला ने पुलिस को मामले की शिकायत कर दी गई। पुलिस ने बलात्कार का प्रकरण दर्ज कर जांच शुरू कर दी है।